บัชชาร อัลอะซัด

| บัชชาร อัลอะซัด |
| --- | --- |
بشار الأسد‎
อะซัดใน ค.ศ. 2024

 ประธานาธิบดีซีเรีย คนที่ 19
ดำรงตำแหน่ง 17 กรกฎาคม ค.ศ. 2000 – 8 ธันวาคม ค.ศ. 2024    (24 ปี 4 เดือน 21 วัน)
นายกรัฐมนตรี:  ดูรายชื่อ มุฮัมมัด มุศเฏาะฟา มีรู มุฮัมมัด นาญี อัลอุเฏาะรี อาดิล ซะฟัร ริยาฎ ฟะรีด ฮิญาบ อุมัร อิบรอฮีม เฆาะลาวันญี วาอิล นาดิร อัลฮัลกี อิมาด เคาะมีส ฮุซัยน์ อัรนูส มุฮัมมัด ฆอซี อัลญะลาลี 
รองประธานาธิบดี:  ดูรายชื่อ   อับดุลฮะลีม ค็อดดาม (2000–2005) ซุฮัยร์ มะชารเกาะฮ์ (2000–2006) ฟารูก อัชชะเราะอ์ (2006–2014) นะญาห์ อัลอัฏฏอร (2006–2024) ฟัยศ็อล อัลมิกดาด (ก.ย.–ธ.ค. ค.ศ. 2024) 
ก่อนหน้า: ฮาฟิซ อัลอะซัด อับดุลฮะลีม ค็อดดาม (รักษาการ)
ถัดไป: อะห์มัด อัชชะเราะอ์
เลขาธิการกองบัญชาการภูมิภาคสาขาภูมิภาคซีเรีย
ดำรงตำแหน่ง 24 มิถุนายน ค.ศ. 2000 – 8 ธันวาคม ค.ศ. 2024
รอง: อับดุลลอฮ์ อัลอะห์มัร ฮิลาล ฮิลาล อิบรอฮีม อัลฮะดีด
ก่อนหน้า: ฮาฟิซ อัลอะซัด
ถัดไป: อิบรอฮีม อัลฮะดีด (รักษาการ)
 
ข้อมูลส่วนบุคคล
เกิด:  (1965-09-11) 11 กันยายน ค.ศ. 1965 (59 ปี) ดามัสกัส สาธารณรัฐอาหรับซีเรีย
พรรคการเมือง: พรรคบะอษ์ซีเรีย
การเข้าร่วม พรรคการเมืองอื่น: แนวร่วมก้าวหน้าแห่งชาติ
คู่สมรส: อัสมาอ์ อัคร็อส (สมรส 2000)
บุตร: 3, รวมถึงฮาฟิซ
บุพการี: ฮาฟิซ อัลอะซัด (บิดา) อะนีซะฮ์ มัคลูฟ (มารดา)
ความสัมพันธ์: ตระกูลอัลอะซัด
ที่อยู่อาศัย: ทำเนียบประธานาธิบดี (จนถึง 2024) มอสโก ประเทศรัสเซีย (ตั้งแต่ 2024)
การศึกษา: มหาวิทยาลัยดามัสกัส (MD)
ลายมือชื่อ: 
ยศที่ได้รับการแต่งตั้ง
รับใช้:  สาธารณรัฐอาหรับซีเรีย
สังกัด: กองทัพซีเรีย
ประจำการ: 1988–2024
ยศ: จอมพล
หน่วย: Republican Guard (จนถึง 2000)
บังคับบัญชา: กองทัพซีเรีย
ผ่านศึก: สงครามกลางเมืองซีเรีย

บัชชาร อัลอะซัด (อาหรับ: بشار الأسد, อักษรโรมัน: Baššār al-ʾAsad; เกิด 11 กันยายน ค.ศ. 1965) เป็นนักการเมือง นายทหาร และเผด็จการชาวซีเรียที่ดำรงตำแหน่งประธานาธิบดีซีเรียคนที่ 19 ตั้งแต่ ค.ศ. 2000 จนกระทั่งรัฐบาลของเขาถูกโค่นโดยฝ่ายกบฏซีเรียในเดือนธันวาคม ค.ศ. 2024 อัลอะซัดเป็นผู้บัญชาการทหารในกองทัพซีเรียและกองบัญชาการฝ่ายกลางของพรรคสังคมนิยมอาหรับบะอษ์ขณะดำรงตำแหน่งประธานาธิบดี เขาเป็นบุตรของฮาฟิซ อัลอะซัดที่ปกครองซีเรียในระบอบเผด็จการตั้งแต่ ค.ศ. 1971 จนกระทั่งเสียชีวิตใน ค.ศ. 2000
ในคริสต์ทศวรรษ 1980 อัลอะซัดกลายเป็นหมอ และในช่วงต้นคริสต์ศตวรรษ 1990 เขากำลังฝึกฝนเป็นจักษุแพทย์ที่ลอนดอน แต่ใน ค.ศ. 1994 หลังบาซิล อัลอะซัด พี่ชาย เสียชีวิตจากอุบัติเหตุทางรถยนต์ อัลอะซัดจึงถูกเรียกตัวกลับซีเรียเพื่อเป็นทายาทผู้มีสิทธิโดยตรงแทนบาซิล อัลอะซัดเข้าเรียนในสถาบันการทหารและมีส่วนในการยึดครองเลบานอนของซีเรียเมื่อ ค.ศ. 1998 ต่อมาในวันที่ 17 กรกฎาคม ค.ศ. 2000 อัลอะซัดกลายเป็นประธานาธิบดีต่อจากบิดาที่เสียชีวิตในวันที่ 10 มิถุนายน ค.ศ. 2000การปราบปรามอย่างต่อเนื่องใน ค.ศ. 2001–02 ทำให้ดามัสกัสสปริงสิ้นสุดลง
นักวิชาการและนักวิเคราะห์ระบุว่าการดำรงตำแหน่งประธานาธิบดีของอัลอะซัดเป็นการปกครองแบบเผด็จการที่เน้นความเป็นบุคคลเป็นหลัก โดยปกครองซีเรียในฐานะรัฐตำรวจแบบรวบอำนาจเบ็ดเสร็จ  และเต็มไปด้วยการละเมิดสิทธิมนุษยชนและการปราบปรามอย่างรุนแรงมากมาย
การปราบปรามผู้ประท้วงอาหรับสปริงอย่างรุนแรงของอัลอะซัดระหว่างเหตุการณ์การปฏิวัติซีเรียทำให้เกิดสงครามกลางเมืองซีเรียขึ้นใน ค.ศ. 2011 ซึ่งถึงจุดสูงสุดด้วยการล่มสลายของระบอบอัลอะซัดใน ค.ศ. 2024 สงครามกลางเมืองนี้ทำให้มีผู้เสียชีวิตมากกว่า 580,000 คน ในจำนวนนี้ผู้เสียชีวิตขั้นต่ำ 306,000 คนไม่ใช่ผู้ต่อสู้ Syrian Network for Human Rights รายงานว่า กองกำลังที่สนับสนุนอัลอะซัดมีส่วนทำให้มีพลเมืองเสียชีวิตมากกว่าร้อยละ 90 สหรัฐอเมริกา สหภาพยุโรป และสมาชิกสันนิบาตอาหรับส่วนใหญ่เรียกร้องให้อัลอะซัดลาออกใน ค.ศ. 2011 แต่เขาปฏิเสธและสงครามดำเนินต่อไป รัฐบาลอัลอะซัดก่ออาชญากรรมสงครามในช่วงสงครามกลางเมืองซีเรียหลายครั้ง ส่วนกองทัพได้ก่อเหตุโจมตีด้วยอาวุธเคมีหลายครั้ง (ครั้งที่โดดเด่นที่สุดคือการโจมตีด้วยแก๊สซารินที่ฆูเฏาะฮ์เมื่อวันที่ 21 สิงหาคม ค.ศ. 2013) สำนักงานข้าหลวงใหญ่สิทธิมนุษยชนแห่งสหประชาชาติรายงานว่า การสอบสวนโดยสหประชาติรายงานหลักฐานบ่งชี้ว่าอะซัดเกี่ยวพันกับอาชญากรรมสงคราม และเผชิญกับการสอบสวนระหว่างประเทศและการประณามการกระทำของเขา เมื่อเดือนพฤศจิกายน ค.ศ. 2024 แนวร่วมฝ่ายกบฏซีเรีนทำการรุกรานด้วยความตั้งใจที่จะขับไล่ประธานาธิบดีอัลอะซัดออก ณ ตอนเช้าของวันที่ 8 ธันวาคม เมื่อกองกำลังกบฏเข้าดามัสกัส อัลอะซัดหนีไปที่มอสโกและได้รับสิทธิ์การลี้ภัยทางการเมืองจากรัฐบาลรัสเซีย หลังจากนั้น ดามัสกัสตกเป็นของฝ่ายกบฏและระบอบของอัลอะซัดล่มสลาย